Diari Oficial de la Generalitat Valenciana


Sumari del DOGV 3040, del 22-07-1997 (1997/8397)

RESOLUCIÓ de 23 de maig de 1997, del secretari general de la Conselleria de Sanitat, que renova l'acreditació de l'Hospital Universitari La Fe, de València, per fer trasplantaments de vàlvules cardíaques i homoempelts vasculars.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3040

Data del DOGV
:   22-07-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/8397


Data del document
:   23-05-1997

Organisme emissor
:   Conselleria de Sanitat

Tipus de document
:   Resolució

RESOLUCIÓ de 23 de maig de 1997, del secretari general de la Conselleria de Sanitat, que renova l'acreditació de l'Hospital Universitari La Fe, de València, per fer trasplantaments de vàlvules cardíaques i homoempelts vasculars.  
Vista la sol·licitud de renovació de l'acreditació de l'Hospital Universitari La Fe, de València, per a fer trasplantaments de vàlvules cardíaques i homoempelts vasculars.  
Antecedents de fet  
Primer  
El director de l'Hospital Universitari La Fe presentà la sol·licitud de renovació de l'acreditació per a fer trasplantaments de vàlvules cardíaques i homoempelts vasculars.  
Segon  
Aquest centre va obtenir l'acreditació per fer trasplantaments de vàlvules cardíaques i homoempelts vasculars per la Resolució de 7 d'abril de 1993 de la Secretaria General de la Conselleria de Sanitat i Consum, per un període de quatre anys.  
Tercer  
La Direcció del Programa de Trasplantaments de la Comunitat Valenciana informa favorablement sobre la renovació de l'acreditació per fer trasplantaments de vàlvules cardíaques i homoempelts vasculars.  
Fonaments jurídics  
Primer  
La Secretaria General de la Conselleria de Sanitat és competent segons l'Ordre d'11 de desembre de 1992, de la Conselleria de Sanitat i Consum i el Decret 27/1987, en relació amb el que disposa el Decret 33/1997, de 26 de febrer.  
Segon  
S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.  
Vistos els antecedents de fet i els preceptes legals esmentats i la resta que hi són aplicables, resolc:  
Renovar l'acreditació per fer trasplantaments de vàlvules cardíaques i homoempelts vasculars a l'Hospital Universitari La Fe, situat a l'avinguda de Campanar, número 21, de València. Aquesta acreditació serà vàlida durant un període de cinc anys, amb efecte des del 23 de maig de 1997.  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana.  
Que es notifique la present resolució a les persones interessades, amb l'advertiment que no exhaureix la via administrativa i que poden interposar un recurs ordinari davant el conseller de Sanitat en el termini d'un mes comptador des de l'endemà de la data de la notificació.  
València, 23 de maig de 1997.- El secretari general: Roberto Jesús Roig Oltra.